Document ID: 32007R0915

KOMISJONI MÄÄRUS (EÜ) nr 915/2007,
31. juuli 2007,
millega muudetakse määrust (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 16. detsembri 2002. aasta määrust (EÜ) nr 2320/2002, millega kehtestatakse tsiviillennundusjulgestuse valdkonna ühiseeskirjad, (1) eriti selle artikli 4 lõiget 2,
ning arvestades järgmist:
(1)
Vastavalt määrusele (EÜ) nr 2320/2002 peab komisjon vajaduse korral vastu võtma meetmed lennundusjulgestuse ühiste põhistandardite rakendamiseks kogu ühenduses. Komisjoni 4. aprilli 2003. aasta määrus (EÜ) nr 622/2003, millega nähakse ette meetmed lennundusjulgestuse ühiste põhistandardite rakendamiseks, (2) oli esimene õigusakt, milles sätestati kõnealused meetmed.
(2)
Tehnika arengut ning meetmete mõju lennujaamade tegevusele ja reisijatele silmas pidades tuleks uuesti läbi vaadata määrusega (EÜ) nr 622/2003 sätestatud meetmed, millega piiratakse kolmandatest riikidest saabuvatel ja ühenduse lennujaamades ümber istuvatel reisijatel kaasas olevaid vedelikke.
(3)
Seepärast tuleks määrust (EÜ) nr 622/2003 vastavalt muuta.
(4)
Läbivaatamine näitas, et kaasasolevate vedelike piirangud kolmandatest riikidest saabuvatele ja ühenduse lennujaamades ümber istuvatele reisijatele tekitavad teatavaid probleeme kõnealuste lennujaamade tegevuses ning põhjustavad ebameeldivusi asjaomastele reisijatele.
(5)
Läbivaatustehnoloogia areng peaks aja jooksul võimaldama nende probleemide lahendamise, kuid tehniliste lahenduste kättesaadavaks muutumiseni tuleks kohaldada ajutisi meetmeid ning need läbi vaadata kooskõlas määrusega (EÜ) nr 1546/2006. Seetõttu tuleks määrust (EÜ) nr 622/2003 vastavalt muuta.
(6)
Vastavalt määrusele (EÜ) nr 2320/2002 olid määruse (EÜ) nr 622/2003 lisas sätestatud meetmed salastatud ning neid ei avaldatud. Sama kehtib ka kõigi muudatuste kohta.
(7)
Käesoleva määrusega ette nähtud meetmed on kooskõlas tsiviillennundusjulgestuse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 622/2003 lisa muudetakse vastavalt käesoleva määruse lisale.
Seoses käesoleva lisa konfidentsiaalsusega kohaldatakse kõnealuse määruse artiklit 3.
Artikkel 2
Käesolev määrus jõustub kahekümnendal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. juuli 2007

Labels: 7
8
15